**Paskaidrojuma raksts**

**par Ogres novada pašvaldības saistošajiem noteikumiem Nr.10/2021 “Grozījumi Ogres novada pašvaldības 2021. gada 28. janvāra saistošajos noteikumos Nr. 2/2021 “Par Ogres novada pašvaldības 2021.gada konsolidēto budžetu”**

Pamatojoties uz Ogres novada pašvaldības budžeta izpildes analīzi gan ieņēmumos, gan izdevumos, papildus piešķirtajām mērķdotācijām vispārējās izglītības iestāžu pedagogu darba samaksai par individuālām konsultācijām Covid-19 laikā no marta līdz maijam (MK 23.02.2021.rīk. Nr. 110,), vienreizējām piemaksām Covid-19 laikā pirmsskolas un profesionālās ievirzes izglītības iestāžu pedagogiem, Ogres novada pašvaldības pieņemtajiem lēmumiem un izmaksām saistībā ar iepirkumu komisijas pabeigtām iepirkuma procedūrām, Ogres novada pašvaldības 2021. gada 17. jūnija budžeta grozījumos apkopoti sekojoši grozījumu priekšlikumi:

* precizētas ieņēmumu prognozes;
* precizēti izdevumi pamatbudžetā pa valdības funkcionālajām kategorijām un ekonomiskās klasifikācijas kodiem;
* precizēta pamatbudžeta finansēšanas daļa.

**Ogres novada pašvaldības ieņēmumi**

Ogres novada pašvaldības pamatbudžeta ieņēmumi saskaņā ar grozījumiem ir **47 515 332 eiro**, kas, salīdzinot ar sākotnēji apstiprināto budžetu, ir palielināti par **1 511 805 eiro**.

|  |  |  |  |
| --- | --- | --- | --- |
| **Ieņēmumi** | **2021.gada sākotnējais budžets EUR** | **Grozījumi** | **2021.gada koriģētais budžets EUR** |
| Nodokļu ieņēmumi | 23 409 583 | 800 | 23 410 383 |
| Nenodokļu ieņēmumi | 155 840 | 120 640 | 276 480 |
| Maksas pakalpojumi un citi pašu ieņēmumi | 3 938 716 | 5 400 | 3 944 116 |
| Ārvalstu finanšu palīdzība | 24 678 |  | 24 678 |
| Pašvaldību saņemtie transferti no valsts budžeta daļēji finansētām atvasinātām publiskām personām | 42 816 |  | 42 816 |
| Valsts budžeta transferti | 17 636 121 | 1 384 965 | 19 021 086 |
| Pašvaldību budžetu transferti | 795 773 |  | 795 773 |
| **KOPĀ :** | **46 003 527** | **1 511 805** | **47 515 332** |

*1.tabula Ogres novada pašvaldības ieņēmumu izmaiņas 2021. gada jūnija grozījumos.*

Palielinājumu pamatā veido realizēto projektu saņemtās Eiropas Savienības investīcijas 985 837 eiro apmērā un valsts mērķdotācijas vispārējās, interešu izglītības un pirmsskolas izglītības iestāžu pedagogu darba samaksai un sociālās apdrošināšanas obligātajām iemaksām par individuālām konsultācijām un piemaksām Covid-19 laikā 346 634 eiro apmērā.

**Nodokļu ieņēmumi** 2021. gada jūnija budžeta grozījumos nodokļu ieņēmumi tiek palielināti par **800** **eiro** sakarā ar **nekustamā īpašuma nodokļa (NĪN)** ieņēmumu pieaugumu no iekasētajiem iepriekšējo gadu parādiem Meņģeles pagasta pārvaldē.

**Nenodokļu ieņēmumi:** 2021. gada jūnija budžeta grozījumos šieieņēmumi palielinās par **120 640 eiro.** Ieņēmumi no pašvaldības īpašuma iznomāšanas un pārdošanas saskaņā ar lēmumiem palielinās par 120 471 eiro, Madlienas pagasta pārvaldē un par 169 eiro Ķeipenes pagasta pārvaldē.

**Valsts budžeta transferti:** tie ir ieņēmumi, ko pašvaldība saņem no valsts budžeta konkrētam mērķim. 2021. gada budžeta grozījumos šie ieņēmumi palielinās par **1 384 965 eiro.** Plānotas papildu valsts mērķdotācijas vispārējās izglītības iestāžu pedagogu darba samaksai par individuālām konsultācijām Covid-19 laikā no marta līdz maijam (MK 23.02.2021.rīk. Nr. 110,), vienreizējām piemaksām Covid-19 laikā pirmsskolas un profesionālās ievirzes izglītības iestāžu pedagogiem 346 634 eiro apmērā.

Lielākie papildu ieņēmumi transfertos no valsts budžeta Ogres novada pašvaldībai 2021. gada jūnija budžeta grozījumos saņemti šādu ES fondu un citu finanšu instrumentu līdzfinansēto projektu realizēšanai 985 837 eiro apmērā:

* Siltumnīcefekta gāzu emisiju samazināšana izbūvējot Ogres Centrālo bibliotēkas ēku – 609 962 eiro;
* Degradētās teritorijas Pārogres industriālajā parkā revitalizācija – 58 153 eiro;
* Novērst plūdu un krasta erozijas risku apdraudējumu Ogres pilsētas teritorijā, veicot vecā aizsargdambja pārbūvi un jauna aizsargmola (straumvirzes) būvniecību pie Ogres upes ietekas Daugavā – 182 082 eiro;
* Atbalsts priekšlaicīgas mācību pārtraukšanas samazināšanai (Pumpurs) – 135 640 eiro.

**Budžeta iestāžu ieņēmumi** 2021. gada 17. jūnija budžeta grozījumos ir palielināti par **5 400 eiro**.

**Ogres novada pašvaldības budžeta izdevumi**

Ogres novada pašvaldības 2021. gada pamatbudžeta izdevumu daļā precizēti izdevumi pa funkcionālajām kategorijām un ekonomiskās klasifikācijas kodiem, kopumā izdevumus samazinot par **302 091 eiro**.

|  |  |  |  |
| --- | --- | --- | --- |
| **Izdevumi** | **2021.gada sākotnējais budžets EUR** | **Grozījumi** | **2021.gada koriģētais budžets EUR** |
| **Izpildvaras institūcijas** | 3 579 930 | 10 500 | 3 590 430 |
| **Pašvaldības parāda darījumi** | 232 220 |  | 232 220 |
| Vispārēja rakstura transferti no pašvaldību budžeta valsts budžetam |  | 2 034 | 2 034 |
| Pašvaldību savstarpējie norēķini | 895 506 |  | 895 506 |
| Rezerves fonds | 608 131 | -548 145 | 59 986 |
| **Sabiedriskā kārtība un drošība** | 871 676 |  | 871 676 |
| **Ekonomiskā darbība (bez autotransp.)** | 1 118 487 | 56 297 | 1 174 784 |
| **Autotransports** | 10 402 895 | -951 641 | 9 451 254 |
| **Vides aizsardzība** | 6 754 835 | 79 587 | 6 834 422 |
| **Pašvaldības teritoriju un mājokļu apsaimniekošana** | 6 796 805 | 212 073 | 7 008 878 |
| **Veselības aprūpei** | 160 221 |  | 160 221 |
| **Atpūta, kultūra un reliģija** | 4 496 550 | 14 544 | 4 511 094 |
| **Izglītība** | 29 778 549 | 781 545 | 30 560 094 |
| **Sociālai aizsardzībai** | 5 258 653 | 41 115 | 5 299 768 |
| **KOPĀ :** | **70 954 458** | **-302 091** | **70 652 367** |

*2.tabula Ogres novada pašvaldības izdevumu izmaiņas 2021.gada jūnija grozījumos.*

**Vispārējiem vadības dienestiem** izdevumi samazināti par **535 611 eiro**. Izpildvaras un likumdošanas varas institūciju (pašvaldības pārvaldes un domes deputātu funkcijām) darbības nodrošināšanai izdevumi palielināti par 10 500 eiro.

Vispārēja rakstura transferti no pašvaldību budžeta valsts budžetam palielināti par 2 034 eiro.

Izdevumi neparedzētiem gadījumiem, saskaņā ar lēmumiem samazināti par 548 145 eiro.

**Ekonomiskajai darbībai** izdevumi 2021. gada jūnija budžeta grozījumos samazināti par **895 344 eiro**. Saskaņā ar iepirkumu rezultātiem ir precizēti 2021.gadā plānotie ceļu remonti, kuriem bija paredzēts ņemt kredītus Covid-19 izraisītās krīzes seku mazināšanai un novēršanai. Lielākās izmaiņas skar divus projektus: Poruka ielas, Ogrē pārbūvei izdevumi samazināti par 607 041 eiro un Dārza ielas līdz autoceļam A6 atjaunošanai izdevumi samazināti par 810 319 eiro. Pagastos Ekonomiskajai darbībai izdevumi palielināti par 103 508 eiro.

**Vides aizsardzības** izdevumi palielināti par **79 587 eiro**, tai skaitā:

* 70 187 eiro Ogrē;
* 8 300 eiro PA “Rosme”;
* 1 100 eiro Ķeipenē.

**Pašvaldības teritoriju un mājokļu apsaimniekošanas** izdevumi palielināti par **212 073 eiro**. Pamatā tas ir saistīts ar jaunu projektu “Urbuma un ūdensapgādes sistēmas būvniecība Krapē daudzdzīvokļu mājai “Modernieki”” 100 000 eiro apmērā.

**Atpūtai, kultūrai un reliģijai** izdevumi palielināti pavisam nedaudz – par **14 544 eiro**. Pamatā palielinājums ir saistīts ar jaunu aktivitāti – "Ogre-Eiropas kultūras galvaspilsēta 2027" ar finansējumu 20 000 eiro. Pagastos kultūrai plānotie izdevumi samazināti par 1 180 eiro.

**Izglītībai** izdevumi palielināti par **781 545 eiro**, tai skaitā pedagogu darba samaksai un darba devēja sociālajām iemaksām izdevumi palielināti par 346 634 eiro.

Finansējums “Pārējā citur neklasificētā izglītība” (izglītības projektu realizācijai) palielināts par 327 834 eiro. Pamatā tas ir saistīts ar ES projekta “Atbalsts priekšlaicīgas mācību pārtraukšanas samazināšanai”, 8.3.4.0/16/I/001, PUMPURS apjoma palielināšanu par 135 640 eiro un divu jaunu pašvaldības projektu plānoto realizāciju: “Vides pieejamības nodrošināšanai Ogres Valsts ģimnāzijai” 91 600 eiro apmērā un "Pašvaldības ēkas fasādes un kabinetu (telpu grupu) atjaunošana Ziedu ielā3, Ķeipenē" 98 892 eiro apmērā.

**Sociālajai aizsardzībai** 2021. gada budžeta grozījumos izdevumi palielināti par **41 115 eiro**, pamatā tas ir saistīts ar Nodarbinātības valsts aģentūras aktivitātes - atbalstam bezdarba gadījumā budžeta izdevumiem, kurus plānots palielināt par 28 065 eiro, jo tika palielināts nodarbināto skaits par divpadsmit personām un ar maiju palielināts atbalsta apmērs no 200 EUR uz 250 EUR.

**Ogres novada pašvaldības budžeta FINANSĒŠANA**

**Kredītsaistības**

Ogres novada pašvaldībai 2021. gada jūnija budžeta grozījumos plānoto aizņēmumu apjoms samazināts par 987 669 eiro.

|  |  |  |  |  |
| --- | --- | --- | --- | --- |
| Nr. p.k. |  | 2021.g. plānotie kredīti (EUR) | Jūnija grozījumi | Koriģēti 2021.g. plānotie kredīti (EUR) |
| 1 | Aizsargmola būvniecība pie Ogres ietekas Daugavā ar mērķi novērst plūdu un krasta erozijas risku apdraudējumu Ogres pilsētā | 213 170 |  | 213 170 |
| 2 | 8.1.2.SAM "Uzlabot vispārējās izglītības iestāžu mācību vidi Ogres novadā" | 7 819 498 |  | 7 819 498 |
| 3 | Siltumnīcefekta gāzu emisiju samazināšana izbūvējot Ogres Centrālo bibliotēkas ēku | 4 112 450 |  | 4 112 450 |
| 4 | Projekts "Uzņēmējdarbības attīstība Ogres stacijas rajonā, pārbūvējot uzņēmējiem svarīgu ielas posmu un laukumu Ogrē'' | 396 865 |  | 396 865 |
| 5 | ERAF "Pakalpojumu infrastruktūras attīstība deinstitualizācijas plānu īstenošanai" | 1 130 702 |  | 1 130 702 |
| 6 | Ogres pašvaldības ēkas Skolas ielā 12, Ogrē energoefektivitātes paaugstināšana izmantojot atjaunojamos energoresursus Projekta Nr. 4.2.2.0/20/I/009 | 448 386 |  | 448 386 |
| 7 | Kadiķu ielas Ogrē pārbūve | 17 750 |  | 17 750 |
| 8 | Egļu ielas Ogrē pārbūve | 48 461 |  | 48 461 |
| 9 | Rožu ielas Ogrē pārbūve | 325 269 |  | 325 269 |
| 10 | Blaumaņa ielas Ogrē pārbūve | 152 081 |  | 152 081 |
| 11 | Gājēju un veloceliņa izbūve gar autoceļa V996 "Ogre – Viskāļi - Koknese" brauktuves malu posmā no Ogres līdz Ogresgalam | 464 769 |  | 464 769 |
| 12 | Parka ielas pārbūve | 9 000 |  | 9 000 |
| 13 | Projekts “Jaunu pašvaldības pakalpojumu sniegšanas veidu attīstība” | 366 802 |  | 366 802 |
| 14 | Madlienas pag. autoceļa A1 posma no P32 līdz iebrauktuvei uz Madlienas vidusskolu pārbūve | 293 705 | -35 856 | 257 849 |
| 15 | Poruka ielas Ogrē pārbūve | 1 141 550 | -515 985 | 625 565 |
| 16 | Čakstes/Strēlnieku prospekta līdz Dārza ielai atjaunošana | 234 855 | -66 043 | 168 812 |
| 17 | Čakstes prospekta no Mazās Ķentes ielas līdz Skalbju ielai atjaunošana | 400 815 | -50 622 | 350 193 |
| 18 | Dārza ielas līdz autoceļam A6 atjaunošana | 822 970 | -688 772 | 134 198 |
| 19 | Lielvārdes ielas virsmas atjaunošana | 135 269 | -53 198 | 82 071 |
| 20 | Stirnu ielas virsmas atjaunošana | 182 580 | -62 575 | 120 005 |
| 21 | Miera ielas pārbūve | 188 215 | -27 786 | 160 429 |
| 22 | Bumbieru ielas, Ogresgalā pārbūve | 208 930 | 109 820 | 318 750 |
| 23 | Gājēju celiņa no Ogres trošu tilta līdz gājēju pārejai izbūve | 76 500 | -76 500 | 0 |
| 24 | Autostāvlaukuma izbūve Mālkalnes prospektā 43, Ogre, Ogres novads | 124 100 | 0 | 124 100 |
| 25 | Ceriņu ielas Ogrē pārbūve | 113 900 |  | 113 900 |
| 26 | Ogresgala pagasta pirmsskolas izglītības iestādes “Ābelīte” energoefektivitātes pasākumi (atjaunošana) | 382 896 |  | 382 896 |
| 27 | Pašvaldības prioritārajam projektam:"Iekārtā (gājēju) tilta pār Ogres upi teritorijā starp J.Čakstes pr. un Ogres ielu, Ogrē būvniecība" | 400 000 |  | 400 000 |
| 28 | Vides pieejamības nodrošināšana Ogres Valsts ģimnāzijā |  | 77 860 | 77 860 |
| 29 | Pašvaldības ēkas fasādes un kabinetu (telpu grupu) atjaunošana Ziedu ielā 3, Ķeipenē, Ogres novadā |  | 84 058 | 84 058 |
| 30 | Urbuma un ūdensapgādes sistēmas būvniecība Krapē daudzdzīvokļu mājai “Modernieki”, kurā tiek nodrošināta sociālās aprūpes centra funkcija |  | 85 000 | 85 000 |
| 31 | Meža prospekta posms piekļuves nodrošināšanai skolas un sporta ēkai Meža prospektā 17, Ogrē, Ogres nov. |  | 232 930 | 232 930 |
|  | **Kopā:** | **20 211 488** | **-987 669** | **19 223 819** |

*3.tabula Ogres novada pašvaldības plānoto kredītu izmaiņas 2021. gada jūnija grozījumos.*

2021.gada 31. martā tika noslēgts Pārjaunojuma līgums kredītiem, kas ņemti līdz 2017.gadam ieskaitot, apvienojot vienā kredītā 34 kredītus. Uz 2021. gada 17. jūniju Ogres novada pašvaldībai ir 37 aizņēmumu līgumi (2021.gadā ir noslēgti 8 jauni aizņēmumu līgumi). Kredītu atmaksai 2021. gada jūnija budžeta grozījumos izdevumi palielināti par 850 197 **eiro**.

|  |  |
| --- | --- |
| **Projekta nosaukums** | **Palielinās Valsts kasei atgriežamais kredīts** |
| SAM 5.6.2. Degradētās teritorijas Pārogres industriālajā parkā revitalizācija | 58 153 |
| Siltumnīcefekta gāzu emisiju samazināšana izbūvējot Ogres Centrālo bibliotēkas ēku | 609 962 |
| Novērst plūdu un krasta erozijas risku apdraudējumu Ogres pilsētas teritorijā, veicot vecā aizsargdambja pārbūvi un jauna aizsargmola (straumvirzes) būvniecību pie Ogres upes ietekas Daugavā | 182 082 |
| **Kopā:** | **850 197** |

*4.tabula Ogres novada pašvaldības kredītu atmaksu izmaiņas 2021. gada jūnija grozījumos.*

Līdzekļu atlikumu uz gada beigām 2021. gada jūnija grozījumos plānots samazināt par 23 970 eiro trijās pagasta pārvaldēs:

* 18 512 eiro Suntažos;
* 58 eiro Mazozolos;
* 5 400 eiro Meņģelē.

Domes priekšsēdētājs E. Helmanis